wannaphong/clean_thaiwikipedia huggingface dataset:
# ไพรัช นุชิต
ไพรัช นุชิต (23 มีนาคม พ.ศ. 2494ทำเนียบสมาชิกสภาผู้แทนราษฎร พุทธศักราช 2538. สำนักงานเลขาธิการสภาผู้แทนราษฎร. 2538 -) เป็นอดีตสมาชิกสภาผู้แทนราษฎรจังหวัดอุดรธานี และสมาชิกสภาผู้แทนราษฎรจังหวัดหนองบัวลำภูวารสารรัฐศาสตร์ปริทรรศน์มหาวิทยาลัยเกษตรศาสตร์

 ประวัติ 
ไพรัช นุชิต เกิดเมื่อวันที่ 23 มีนาคม พ.ศ. 2494 สำเร็จการศึกษาระดับ ประกาศนียบัตรวิชาชีพ (ปวช.) จาก โรงเรียนเทคนิคอุดรธานี

ไพรัช นุชิต เป็นนักการเมืองท้องถิ่น เคยเป็นสมาชิกสภาจังหวัดเขตอำเภอหนองบัวลำภู และประกอบธุรกิจรับเหมาก่อสร้างในพื้นที่ ต่อมาได้รับเลือกตั้งเป็นสมาชิกสภาผู้แทนราษฎรจังหวัดอุดรธานีครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคกิจสังคม โดยารชักชวนของรักเกียรติ สุขธนะ หัวหน้ากลุ่มอีสานในพรรคกิจสังคม นายไพรัชเป็นผู้เสนอร่างพระราชบัญญัติจัดตั้งศาลจังหวัดหนองบัวลำภูต่อสภาผู้แทนราษฎร ในปี พ.ศ. 2535 และเป็นผู้เสนอร่างพระราชบัญญัติจัดตั้งจังหวัดหนองบัวลำภู ต่อมาในเดือนธันวาคม พ.ศ. 2536 ได้มีการแยกจังหวัดหนองบัวลำภูออกจากจังหวัดอุดรธานี ส่งผลให้นายไพรัช เป็นสมาชิกสภาผู้แทนราษฎรชุดแรกของจังหวัดหนองบัวลำภู

นายไพรัช ได้รับเลือกตั้งครั้งที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ในสังกัดพรรคกิจสังคมเช่นเดิม และในปี พ.ศ. 2539 ได้รับแต่งตั้งเป็นเป็นที่ปรึกษารัฐมนตรีช่วยว่าการกระทรวงเกษตรและสหกรณ์ (รักเกียรติ สุขธนะ) ต่อมาในปี พ.ศ. 2544 ลงสมัครรับเลือกตั้งในนามพรรคเสรีธรรม แต่ก็ไม่ได้รับเลือกตั้ง

นายไพรัช ลงสมัครรับเลือกตั้งในพื้นที่จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ และจังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังปวงชนไทย แต่ไม่ได้รับเลือกตั้ง

นอกจากงานการเมืองแล้ว นายไพรัช ยังทำหน้าที่ประธานกรรมการสถานศึกษาจี้ขับ ผอ.โรงเรียนดังหนองบัวลำภู รีดค่าเทอมสูง-ไร้จรรยาบรรณครูและนายกสมาคมครูและผู้ปกครองโรงเรียนหนองบัววิทยายน เป็นรองประธานสภาวิทยาลัยชุมชนหนองบัวลำภู

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๔๗, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๒ ตอนที่ ๑๗ ข หน้า ๖, ๔ ธันวาคม ๒๕๓๘
# ไคล์ แลฟเฟอร์ตี
ไคล์ โจเซฟ จอร์จ แลฟเฟอร์ตี (เกิดวันที่ 16 กันยายน ค.ศ. 1987) เป็นนักฟุตบอลชาวไอร์แลนด์เหนือ ผู้เล่นในตำแหน่งกองหน้าให้กับลินฟีลด์

แลฟเฟอร์ตีเริ่มต้นอาชีพกับเบิร์นลีย์ ซึ่งเขาได้ลงเล่นให้กับสโมสร 89 นัด ต่อมาเขาเซ็นสัญญากับเรนเจอส์ใน ค.ศ. 2008 ด้วยค่าตัว 3.25 ล้านปอนด์ เขาพาทีมชนะเลิศสกอตติชพรีเมียร์ลีก 3 สมัย, สกอตติชคัพ 1 สมัย และสกอตติชลีกคัพ 2 สมัย ต่อมาใน ค.ศ. 2012 แลฟเฟอร์ตีย้ายไปสโมสรซิองในสวิตเซอร์แลนด์ และในปีถัดมา เขาย้ายไปปาแลร์โมในเซเรียบี โดยเขาช่วยให้สโมสรชนะเลิศลีกและเลื่อนชั้นได้สำเร็จ ก่อนที่สุดท้าย เขาจะย้ายไปนอริชซิตี เขาถูกปล่อยยืมตัวให้กับสโมสรในตุรกีและเบอร์มิงแฮมซิตี ต่อมา เขาย้ายกลับไปเล่นในสกอตแลนด์ให้กับฮาร์ตออฟมิดโลเธียน และในเดือนสิงหาคม ค.ศ. 2018 แลฟเฟอร์ตีย้านกลับมาเล่นให้กับเรนเจอส์อีกครั้ง

แลฟเฟอร์ตีลงเล่นให้กับทีมชาตินอร์เทิร์นไอร์แลนด์ครั้งแรกใน ค.ศ. 2006 จนถึงปัจจุบันเขาได้ลงเล่นมากกว่า 60 นัด โดยเขาเคยเป็นตัวแทนของทีมชาติในฟุตบอลชิงแชมป์แห่งชาติยุโรป 2016 เขายิงประตูให้กับทีมชาติไปทั้งสิ้น 20 ประตู นับเป็นผู้ที่ทำประตูให้กับทีมชาติมากที่สุดเป็นอันดับสอง เป็นรองเพียง เดวิด ฮีลีย์ ที่ทำไป 36 ประตู

 สถิติอาชีพ 
 ทีมชาติ 

ทีมชาติปีลงเล่นประตู นอร์เทิร์นไอร์แลนด์2006712007722008532009412010512011202012512013102014532015642016124201780201830201930ทั้งหมด7320

 ประตูในนามทีมชาติ 

ลำดับวันที่สนามนัดที่คู่แข่งประตูผลรายการแข่งขัน116 สิงหาคม 2006 สนามกีฬาโอลิมปิกเฮลซิงกิ เฮลซิงกิ ฟินแลนด์32–02–1 กระชับมิตร222 สิงหาคม 2007วินด์ซอร์ปาร์ก, เบลฟาสต์ ไอร์แลนด์เหนือ113–03–1 ฟุตบอลชิงแชมป์แห่งชาติยุโรป 2008 รอบคัดเลือก317 ตุลาคม 2007Råsunda Stadium, ซอลนา สวีเดน131–11–1 ฟุตบอลชิงแชมป์แห่งชาติยุโรป 2008 รอบคัดเลือก426 มีนาคม 2008วินด์ซอร์ปาร์ก เบลฟาสต์ ไอร์แลนด์เหนือ161–04–1 กระชับมิตร53–0615 ตุลาคม 2008วินด์ซอร์ปาร์ก เบลฟาสต์ ไอร์แลนด์เหนือ183–04–0 ฟุตบอลโลก 2010 รอบคัดเลือก75 กันยายน 2009Silesian Stadium, Chorzów, โปแลนด์221–01–1ฟุตบอลโลก 2010 รอบคัดเลือก812 ตุลาคม 2010Svangaskarð, Toftir, หมู่เกาะแฟโร281–11–1ฟุตบอลชิงแชมป์แห่งชาติยุโรป 2012 รอบคัดเลือก915 สิงหาคม 2012วินด์ซอร์ปาร์ก เบลฟาสต์ ไอร์แลนด์เหนือ312–03–3กระชับมิตร107 กันยายน 2014Groupama Arena, บูดาเปสต์ ฮังการี382–12–1ฟุตบอลชิงแชมป์แห่งชาติยุโรป 2016 รอบคัดเลือก1111 ตุลาคม 2014วินด์ซอร์ปาร์ก เบลฟาสต์ ไอร์แลนด์เหนือ392–02–0ฟุตบอลชิงแชมป์แห่งชาติยุโรป 2016 รอบคัดเลือก1214 ตุลาคม 2014Karaiskakis Stadium, ไพรีอัส กรีซ402–02–0ฟุตบอลชิงแชมป์แห่งชาติยุโรป 2016 รอบคัดเลือก1329 มีนาคม 2015วินด์ซอร์ปาร์ก เบลฟาสต์ ไอร์แลนด์เหนือ421–02–1ฟุตบอลชิงแชมป์แห่งชาติยุโรป 2016 รอบคัดเลือก142–0154 กันยายน 2015Tórsvøllur, ทอร์เชาน์ หมู่เกาะแฟโร443–13–1ฟุตบอลชิงแชมป์แห่งชาติยุโรป 2016 รอบคัดเลือก167 กันยายน 2015วินด์ซอร์ปาร์ก เบลฟาสต์ ไอร์แลนด์เหนือ451–11–1ฟุตบอลชิงแชมป์แห่งชาติยุโรป 2016 รอบคัดเลือก17 27 พฤษภาคม 2016วินด์ซอร์ปาร์ก เบลฟาสต์ ไอร์แลนด์เหนือ501–03–0 กระชับมิตร188 ตุลาคม 2016วินด์ซอร์ปาร์ก เบลฟาสต์ ไอร์แลนด์เหนือ532–04–0 ฟุตบอลโลก 2018 รอบคัดเลือก194–020 11 พฤศจิกายน 2016วินด์ซอร์ปาร์ก เบลฟาสต์ ไอร์แลนด์เหนือ541–04–0 ฟุตบอลโลก 2018 รอบคัดเลือก

 เกียรติประวัติ 
เรนเจอส์
 สกอตติชพรีเมียร์ลีก (3): 2008–09, 2009–10, 2010–11
 สกอตติชคัพ: 2008–09
 สกอตติชลีกคัพ: 2009–10, 2010–11

ปาแลร์โม
 เซเรียบี: 2013–14
# จังหวัดนาริญโญ
จังหวัดนาริญโญ  เป็นจังหวัดหนึ่งของประเทศโคลอมเบีย ตั้งชื่อตาม ผู้นำกู้อิสรภาพ อันโตนิโอ นาริญโญ เมืองหลวงคือ ปัสโต ตั้งอยู่ทางตะวันตกของประเทศ อยู่ติดกับประเทศเอกวาดอร์และติดกับมหาสมุทรแปซิฟิก

จังหวัดนาริญโญมีภูมิศาสตร์ที่หลากหลายและมีภูมิอากาศที่หลากหลาย อันเนื่องจากระดับคามสูง คือมีอากาศร้อนบริเวณที่ราบมหาสมุทรแปซิฟิกและมีอากาศหนาวบริเวณภูเขา ซึ่งประชากรส่วนใหญ่อาศัยอยู่บริเวณ และตั้งถิ่นฐานในลักษณะทิศเหนือ-ใต้ เมืองสำคัญอื่น ได้แก่ ตูมาโก และอิเปียเลส
# ซาร์เนิน
ซาร์เนิน  เป็นเมืองเก่าขนาดเล็ก เทศบาล และเมืองหลวงของรัฐอ็อพวัลเดิน ประเทศสวิตเซอร์แลนด์ ตั้งอยู่บริเวณชายฝั่งทิศเหนือของทะเลสาบซาร์เนิน เมืองมีประชากรมากกว่า 10,000 คน เมืองรายล้อมด้วยชนบทและภูเขา ซาร์เนินตั้งอยู่ทางทิศใต้ของลูเซิร์น ราว 20 กิโลเมตร
# แบลค์
แบลค์ (; ปาทาน และ , Balkh) เป็นเมืองในจังหวัดแบลค์ ประเทศอัฟกานิสถาน ตั้งอยู่ทางทิศตะวันตกเฉียงเหนือของมะซารีชะรีฟ ราว  ทางใต้ของแม่น้ำอามูดาร์ยาและติดกับประเทศอุซเบกิสถาน เคยเป็นศูนย์กลางในยุคโบราณของศาสนาพุทธ ศาสนาอิสลาม และศาสนาโซโรอัสเตอร์ และเป็นหนึ่งในเมืองสำคัญของโคราซาน

นครโบราณแบลค์เป็นที่รู้จักในชื่อภาษากรีกโบราณว่า แบกทรา (Bactra) ซึ่งมาจากชื่อของ ภูมิภาคแบกเตรีย ยังเคยเป็นเมืองศูนย์กลางและเมืองหลวงของแบกเตรีย มาร์โก โปโล เคยเขียนอธิบายว่า "เป็นเมืองมีชื่อเสียงและเมืองใหญ่" ปัจจุบันเป็นส่วนที่เป็นซากปรักหักพังส่วนใหญ่ตั้งอยู่ทางขวาของแม่น้ำแบลค์ราว
# เทือกเขาปามีร์
เทือกเขาปามีร์  เป็นเทือกเขาในเอเชียกลาง บริเวณจุดบรรจบของเทือกเขาหิมาลัยกับ เทียนชาน เทือกเขาการาโกรัม เทือกเขาคุนหลุน เทือกเขาฮินดูกูช และเทือกเขาฮินดูราช ที่ถือเป็นหุบเขาที่สูงที่สุดในโลก เทือกเขาปามีร์ตั้งอยู่ในจังหวัดกอร์โน-บาดัคชานของประเทศทาจิกิสถานโดยส่วนใหญ่According to the Big Soviet Encyclopedia "The question of the natural boundaries of Pamir is debatable. Normally Pamir is regarded as covering the territory from Trans-Alay Range to the north, Sarykol Range to the east, Lake Zorkul, Pamir River, and the upper reaches of Panj River to the south, and the meridional section of the Panj valley to the west; to the north-west Pamir includes the eastern parts of Peter the Great and Darvaz ranges."
# แม่น้ำวาคช์
แม่น้ำวาคช์ (รัสเซีย และ,) เป็นแม่น้ำในเอเชียกลาง ทางทิศเหนือของประเทศทาจิกิสถาน เป็นหนึ่งในแม่น้ำสายสำคัญของประเทศทาจิกิสถาน เป็นแควแม่น้ำของแม่น้ำอามูดาร์ยา"Tajikistan - Topography and Drainage" in Tajikistan: a Country Study (Washington: Library of Congress, 1996)

แม่น้ำไหลผ่านเทือกเขาปามีร์ ผ่านเขตแดนที่มีภูเขามากมาย มีช่องน้ำแคบ ๆ ที่มีช่องเขาลึก
# อิมพีเรียม
อิมพีเรียม  เดิมเป็นที่รู้จักในนาม Ringkampf เป็นกลุ่มนักมวยปล้ำสังกัด WWE ประกอบด้วย Gunther (หัวหน้า), Ludwig Kaiser และ Giovanni Vinci

 สมาชิก 
LLeader*Founding member(s)

 ปัจจุบัน 
 Members Joined Gunther (L) * Ludwig Kaiser * Giovanni Vinci*

 อดีต 
+MembersJoined LeftAlexander Wolfe 12 June 201918 May 2021

 แชมป์และรางวัล 
 Pro Wrestling Illustrated
Ranked Gunther No. 14 of the top 500 singles wrestlers in the PWI 500 in 2019
Ranked Wolfe No. 215 of the top 500 singles wrestlers in the PWI 500 in 2019
Ranked Vinci No. 238 of the top 500 singles wrestlers in the PWI 500 in 2020
Ranked Kaiser No. 240 of the top 500 singles wrestlers in the PWI 500 in 2020
 Progress Wrestling
 PROGRESS World Championship (1 time) – Walter
 Progress Atlas Championship (1 time) – Walter
 Westside Xtreme Wrestling
 wXw Shotgun Championship (1 time) – Wolfe
WWE
WWE Intercontinental Championship (1 time) – Gunther
NXT United Kingdom Championship (1 time) – Walter
NXT Tag Team Championship (2 times) – Barthel and Aichner
 Wrestling Observer Newsletter
 Europe MVP (2019, 2020) – Walter

 หมายเหตุ
# สการ์เลตต์ บอร์โด
อลิซาเบท คิไออา (Elizabeth Chihaia) เป็นนักมวยปล้ำอาชีพชาวอเมริกันในนาม สการ์เลตต์ บอร์โด (Scarlett Bordeaux) เซ็นสัญญากับ WWE เคยร่วมงานกับ Lucha Libre AAA Worldwide (AAA), Ring of Honor (ROH), Impact Wrestling และ Ohio Valley Wrestling (OVW) รวมถึงค่ายอิสระเช่น AAW Wrestling, Chikara และ Combat Zone Wrestling (CZW)

ผลงานแชมป์รางวัล
 DDT Pro-Wrestling
 Ironman Heavymetalweight Championship (1 time)
 East Coast Wrestling Association 
 ECWA Women's Championship (1 time)
 Maryland Championship Wrestling
 MCW Rage Television Championship (1 time)
Pro Wrestling After Dark
SAW Women's Championship (1 time)
Pro Wrestling Illustrated
Ranked No. 89 of the top 100 female wrestlers in the PWI Female 100 in 2019
# ลีกาปูร์ตูกัลโดยช์
ลีกาปูร์ตูกัลโดยช์  หรือ ซึกุงดาลีกา  เป็นลีกการแข่งฟุตบอลอาชีพระดับที่ 2 ในโปรตุเกส รองจากปรีไมราลีกา ก่อตั้งในปี ค.ศ. 1990
# พายุไต้ฝุ่นเบสส์ (พ.ศ. 2525)
พายุไต้ฝุ่นเบส (อังกฤษ: Typhoon Bess) เป็นพายุที่สร้างความเสียหายอย่างมากต่อประเทศญี่ปุ่น โดยเฉพาะในช่วงต้นเดือนสิงหาคม 2525 โดยเป็นพายุโซนร้อนที่สิบเอ็ด, พายุไต้ฝุ่นที่หก, และซุปเปอร์ไต้ฝุ่นครั้งแรกของฤดูพายุไต้ฝุ่นแปซิฟิก พ.ศ. 2525, พายุมีการก่อตัวขึ้นในวันที่ 21 กรกฎาคมhttps://apps.dtic.mil/dtic/tr/fulltext/u2/a399639.pdf สองวันต่อมาได้เพิ่มระดับความรุนแรงขึ้นเป็นพายุโซนร้อนและเริ่มทวีความรุนแรงขึ้น พายุเบสได้ถึงระดับของพายุไต้ฝุ่นเมื่อวันที่ 24 กรกฎาคม ก่อนที่จะหันไปทางตะวันตกเฉียงใต้เพียงช่วงเวลาสั้นๆ หลังจากนั้นได้เปลี่ยนทิศเป็นทิศตะวันตกเฉียงเหนือ จากนั้นพายุได้เข้าสู่ช่วงของการทวีกำลังแรงขึ้นอย่างรวดเร็วและเมื่อวันที่ 28 กรกฎาคมถึงระดับความเร็วลมสูงสุดที่ 230 กม./ชม. (145 ไมล์ต่อชั่วโมง) หลังจากนั้นได้หันไปทางทิศเหนือ พายุไต้ฝุ่นเบสเริ่มอ่อนตัวลงเนื่องจากสภาพที่ไม่เอื้ออำนวย วันที่ 1 สิงหาคม ไต้ฝุ่นเบสลดระดับเป็นพายุโซนร้อน หลังจากนั้นไม่นานพายุได้เข้าปะทะทางตะวันออกเฉียงใต้ของประเทศญี่ปุ่นและในวันที่ 2 สิงหาคมได้รวมกับหย่อมความกดอากาศต่ำเหนือทะเลญี่ปุ่น
thumb|แผนที่แสดงเส้นทางและความรุนแรงของพายุตามมาตราเฮอริเคนแซฟเฟอร์–ซิมป์สัน
พายุไต้ฝุ่นเบสเคลื่อนตัดผ่านระยะทาง 400 กม. (250 ไมล์) ซึ่งรวมถึงพื้นที่ที่มีประชากรมากที่สุดของญี่ปุ่น พายุไต้ฝุ่นเบสได้สร้างความเสียหาย 591,600 ล้านเยน (2.38 พันล้านเหรียญสหรัฐ) นี่รวมถึงความเสียหายและการเสียชีวิต 95 ราย นอกจากนี้มีคนได้รับบาดเจ็บ 119 ราย คนสี่คนเสียชีวิตเนื่องจากแผ่นดินถล่ม ในขณะที่อีกสองคนถูกฝังทั้งเป็น แผ่นดินถล่มหลายครั้งทำให้มีผู้ที่ถูกฝังอยู่ราว 2,000 ราย รวมถึงเด็ก 1,500 ราย และบ้าน 43 หลังถูกทำลายและบ้านเรือน 17,000 หลังถูกน้ำท่วม ถนนทั้งหมด 59 สายไม่สามารถใช้งานได้ สะพาน 42 แห่งถูกทำลายและเกิดแผ่นดินถล่ม 785 แห่ง รางรถไฟ 15 แห่งพังทลายเนื่องจากฝนตกหนัก นอกจากนี้พื้นที่การเกษตร 2,857 เอเคอร์ถูกน้ำท่วม สะพาน 101 แห่งถูกพังลงและถนนได้รับความเสียหายกว่า 1,000 แห่ง เรือสองลำจมลง ประชาชนราว 25,000 รายต้องย้ายถิ่นฐาน หลังจากพายุสงบลง ตำรวจและนักดับเพลิง 2,100 ราย ขุดผ่านซากปรักหักพังเพื่อช่วยเหลือผู้คน ด้วยเหตุนี้ชื่อ "เบส" จึงถูกถอนออกจากรายชื่อพายุ
# นิวนอร์มัล
นิวนอร์มัล, ความปรกติใหม่ หรือ ฐานวิถีชีวิตใหม่  เป็นศัพท์ทางธุรกิจและเศรษฐศาสตร์ที่อ้างอิงถึงเงื่อนไขทางการเงินหลังวิกฤตการณ์การเงิน พ.ศ. 2550–2551 และผลที่ตามมาของภาวะเศรษฐกิจถดถอยทั่วโลก พ.ศ. 2551–2555 
คำนี้มีนำมาใช้ในบริบทอื่น ๆ ที่หลากหลายเพื่อแสดงให้ถึงสถานการณ์หรือปรากฏการณ์ที่แต่เดิมเป็นสิ่งที่ไม่ปกติกลายเป็นสิ่งที่ปกติ

จากการระบาดทั่วของไวรัสโคโรนา พ.ศ. 2562–2563 คำว่านิวนอร์มัล หมายถึง การเปลี่ยนแปลงของพฤติกรรมมนุษย์หลังจากการระบาดทั่วครั้งนี้ แพทย์จากมหาวิทยาลัยระบบสุขภาพแคนซัส คาดว่าการระบาดของไวรัสโคโรนาจะเปลี่ยนชีวิตประจำวันสำหรับคนส่วนใหญ่ ซึ่งรวมถึงการจำกัดการติดต่อระหว่างบุคคล เช่น การจับมือและกอด นอกจากนี้ยังมีการรักษาระยะห่างจากคนอื่นโดยทั่วไป

เมื่อ 13 พฤษภาคม พ.ศ. 2563 ราชบัณฑิตยสภาได้บัญญัติคำนี้ไว้เป็นทับศัพท์ภาษาอังกฤษว่า นิวนอร์มัล เนื่องจากสื่อความหมายได้ดีกว่า อย่างไรก็ตาม คณะกรรมการบัญญัติศัพท์นิเทศศาสตร์ยังได้บัญญัติคำนี้ไว้ว่า ความปรกติใหม่ และ ฐานวิถีชีวิตใหม่
# องค์การบริหารมหาสมุทรและชั้นบรรยากาศแห่งชาติ
องค์การบริหารมหาสมุทรและชั้นบรรยากาศแห่งชาติ  หรือ โนอา (NOAA; ) เป็นหน่วยงานด้านวิทยาศาตร์ของสหรัฐอเมริกาอยู่ในกำกับของกระทรวงพาณิชย์ของสหรัฐอเมริกา โดยมุ่งเน้นไปที่สภาวะของมหาสมุทร ทางน้ำสำคัญและชั้นบรรยากาศ

 วัตถุประสงค์และหน้าที่ 
 บทบาทเฉพาะของโนอา 
 การจัดหาผลิตภัณฑ์ด้านสารสนเทศด้านสิ่งแวดล้อม NOAA จัดหาข้อมูลให้ลูกค้าและคู่ค้าที่เกี่ยวข้องกับสภาวะของมหาสมุทรและบรรยากาศ เห็นได้ชัดจากการเตือนภัยและการพยากรณ์อากาศผ่านบริการสภาพอากาศแห่งชาติ (National Weather Service) แต่ข้อมูลของ NOAA ครอบคลุมไปถึงสภาพภูมิอากาศ ระบบนิเวศและการค้า
 การบริการด้านการดูแลรักษาสิ่งแวดล้อม NOAA เป็นผู้ดูแลสภาพแวดล้อมของชายฝั่งและทะเลในสหรัฐอเมริกา รวมถึงการประสานงานกับหน่วยงานรัฐบาลกลาง รัฐท้องถิ่น ชนเผ่าและหน่วยงานระหว่างประเทศ โดย NOAA จัดการการใช้สภาพแวดล้อมเหล่านี้เพื่อควบคุมการประมงและเขตรักษาพันธุ์สัตว์น้ำรวมถึงการปกป้องสัตว์ทะเลที่ถูกคุกคามและใกล้สูญพันธุ์
 การดำเนินการวิจัยทางวิทยาศาสตร์ประยุกต์. NOAA มีวัตถุประสงค์เพื่อเป็นแหล่งข้อมูลทางวิทยาศาสตร์ที่ถูกต้อง โดยมีวัตถุประสงค์สี่ด้านที่มีความสำคัญระดับชาติและระดับโลกคือ ระบบนิเวศ, ภูมิอากาศ, ภูมิอากาศและแหล่งน้ำ และการพาณิชย์และการขนส่ง 

 ห้า "กิจกรรมพื้นฐาน"  
 การตรวจสอบและการสังเกตระบบของโลกด้วยเครื่องมือและเครือข่ายการเก็บข้อมูล
 ทำความเข้าใจและอธิบายระบบของโลกผ่านการวิจัยและการวิเคราะห์ข้อมูล
 ประเมินและทำนายการเปลี่ยนแปลงของระบบเหล่านี้เมื่อเวลาผ่านไป
 การให้ส่วนร่วมด้านคำปรึกษาและแจ้งข้อมูลแก่สาธารณะและองค์กรพันธมิตรให้ทราบ
 การจัดการทรัพยากรเพื่อความเป็นอยู่ที่ดีขึ้นของสังคม เศรษฐกิจและสิ่งแวดล้อม

 ประวัติ 
ในปี พ.ศ. 2350 ประธานาธิบดี โธมัส เจฟเฟอร์สัน ได้ก่อตั้งการสำรวจชายฝั่งและภูมิศาสตร์ของสหรัฐอเมริกา (ในฐานะการสำรวจชายฝั่ง) เพื่อจัดทำแผนภูมิทะเลให้กับชุมชนทางทะเล เพื่อการเดินทางที่ปลอดภัยสู่ท่าเรืออเมริกัน ต่อมากรมอุตุนิยมวิทยาได้ก่อตั้งขึ้นในปี พ.ศ. 2413 และหนึ่งปีต่อมาได้มีการก่อตั้งสำนักงานคณะกรรมการกำกับปลาและการประมงของสหรัฐอเมริกา องค์กรเหล่านี้เป็นหน่วยงานด้านวิทยาศาสตร์กายภาพแห่งแรกของอเมริกา และเป็นหน่วยงานที่อุทิศให้กับการศึกษาทางวิทยาศาสตร์บรรยากาศและหน่วยงานอนุรักษ์แห่งแรกของสหรัฐอเมริกา
# ทีโมที แทตเชอร์
ทีโมที โมรา (Timothy Moura) เป็นนักมวยปล้ำอาชีพชาวอเมริกันในนาม ทีโมที แทตเชอร์ (Timothy Thatcher) 

เขายังเคยปล้ำให้กับ Evolve เป็นแชมป์ Evolve Champion ที่ครองนานที่สุด เช่นเดียวกับอดีตแชมป์ (และคนสุดท้าย) Open the Freedom Gate Champion และผู้ชนะ 2014 Style Battle Tournament นอกจากผลงานของเขาสำหรับสมาคม WWNLive เขาได้ร่วมงานกับค่ายระดับสากลที่มีชื่อเสียงมากมายรวมถึง Major League Wrestling (MLW), Pro Wrestling Guerrilla (PWG), Progress Wrestling, Revolution Pro Wrestling (RevPro), Preston City Wrestling (PCW), Westside Xtreme Wrestling (wXw) และ Combat Zone Wrestling (CZW) ปี 2020-2022 ได้เซ็นสัญญากับ WWE

เขายังเป็นคนที่สองและคนสุดท้าย (หลังจาก Drew Galloway) ที่ครองแชมป์ Evolve และ Open The Freedom Gate พร้อมกัน

แชมป์และรางวัล
 All Pro Wrestling
 APW Universal Heavyweight Championship (2 times)
 APW Worldwide Internet Championship (2 times)
 Championship Wrestling from Hollywood
 CWFH Heritage Tag Team Championship (1 time) – with Drew Gulak
 UWN Tag Team Championship (1 time) – with Drew Gulak
 DDT Pro-Wrestling
 Ironman Heavymetalweight Championship (1 time)
 Evolve
 Evolve Championship (1 time)
 Open the Freedom Gate Championship (1 time)
 Style Battle Tournament (2014)
Pacific Northwest Wrestling
 Pacific Northwest Light Heavyweight Championship (1 time)
 Pro Wrestling Bushido
 PWB Heavyweight Championship (1 time)
 Pro Wrestling Illustrated
 PWI ranked him #71 of the best 500 singles wrestlers in the PWI 500 in 2016
 Supreme Pro Wrestling
 SPW Heavyweight Championship (1 time)
 SPW Extreme Championship (1 time)
 SPW Tag Team Championship (1 time) – with Drake Frost
 Westside Xtreme Wrestling
 wXw Unified World Wrestling Championship (1 time)
 wXw World Tag Team Championship (1 time) – with Walter
Ambition 9 (2018)
 Road to 16 Carat Gold Tournament (2016)
 World Tag Team League (2017) – with Walter
 Shortcut to the Top (2019)
 Wrestling Cares Association
 WCA Golden State Tag Team Championship (1 time) – with Oliver John
# ลิซ ชีนีย์
เอลิซาเบธ ลินน์ ชีนีย์ (เกิด: 28 กรกฎาคม ค.ศ. 1966) เป็นทนายความและนักการเมืองชาวอเมริกันสังกัดพรรครีพับลิกัน เธอเป็นบุตรสาวของดิก ชีนีย์ อดีตรองประธานาธิบดีแห่งสหรัฐ และอดีตรัฐมนตรีว่าการกระทรวงกลาโหมสหรัฐ 

ปัจจุบันเธอเป็นสมาชิกสภาผู้แทนราษฎรสหรัฐฯ จากรัฐไวโอมิง ตั้งแต่ปี ค.ศ. 2017 เป็นต้นมา โดยเธอยังทำหน้าที่เป็นประธานการประชุมของสมาชิกสภาผู้แทนราษฎรของพรรครีพับลิกัน

ในสมัยของประธานาธิบดีจอร์จ ดับเบิลยู. บุช เธอได้ทำงานในกระทรวงการต่างประเทศสหรัฐ และในการเลือกตั้งกลางเทอมสหรัฐ ปี ค.ศ. 2014 เธอได้ประกาศว่าเธอจะลงสมัครรับเลือกตั้งเป็นวุฒิสมาชิกจากรัฐไวโอมิง โดยการเลือกตั้งขั้นต้น ในพรรคเธอแข่งกับเจ้าของตำแหน่งอย่าง ไมค์ เอ็นซี แต่ในเวลาต่อมาเธอได้ถอนตัวออกจากการเลือกตั้ง 

ในปี ค.ศ. 1993 ลิซ ชีนีย์ แต่งงานกับ ฟิลิปป์ เพอร์รี อดีตที่ปรึกษาทั่วไปของกระทรวงความมั่นคงแห่งมาตุภูมิ ทั้งคู่มีบุตร-ธิดาด้วยกัน 5 คน
# เทศบาลเมืองกะทู้
กะทู้ เป็นเทศบาลเมืองซึ่งมีอาณาเขตครอบคลุมพื้นที่ตำบลกะทู้ในอำเภอกะทู้ จังหวัดภูเก็ต เดิมมีฐานะเป็นสุขาภิบาล ซึ่งจัดตั้งขึ้นใน พ.ศ. 2495 ต่อมาได้ยกฐานะขึ้นเป็นเทศบาลตำบลใน พ.ศ. 2542 แล้วจึงยกฐานะเป็นเทศบาลเมืองใน พ.ศ. 2551 เป็นหนึ่งในสองเทศบาลเมืองของอำเภอกะทู้ ร่วมกับเทศบาลเมืองป่าตอง ปัจจุบันเทศบาลเมืองกะทู้มีประชากร 30,797 คน

ลักษณะภูมิประเทศเป็นที่ราบลุ่มล้อมรอบด้วยภูเขาทั้งสี่ด้าน มีคลองไหลผ่าน 1 สาย คือ คลองบางใหญ่ และมีน้ำตกสองแห่ง ได้แก่ น้ำตกกะทู้และน้ำตก ร.6 ภูมิอากาศมีฝนตกชุกเกือบตลอดทั้งปี ในด้านโครงสร้างพื้นฐาน การขนส่งมีถนนพระภูเก็ตแก้วกับถนนวิชิตสงครามที่เชื่อมต่อกับเทศบาลนครภูเก็ต และถนนพระบารมี ที่เชื่อมต่อกับเทศบาลเมืองป่าตอง การประปาใช้แหล่งน้ำดิบจากเขื่อนบางวาดข้อมูลสภาพทั่วไปเทศบาลเมืองกะทู้

สถานที่ท่องเที่ยวในเขตเทศบาลได้แก่ พิพิธภัณฑ์เหมืองแร่กะทู้ ซึ่งจัดแสดงประวัติการทำเหมืองแร่ในเขตอำเภอกะทู้ และถนนสายวัฒนธรรมกะทู้ ผลิตภัณฑ์ชุมชนที่สำคัญได้แก่ ผ้าบาติกและไม้กวาดดอกอ้อ เทศบาลเมืองกะทู้เป็นถิ่นกำเนิดของประเพณีเจี๊ยะฉ่าย หรือประเพณีกินผัก ซึ่งจัดขึ้นในวันขึ้น 1 ค่ำ ถึง 9 ค่ำ ตามปฏิทินจีนของทุก ๆ ปีประวัติประเพณีกินผัก ภูเก็ต
# เทศบาลเมืองป่าตอง
ป่าตอง เป็นเทศบาลเมืองซึ่งมีอาณาเขตครอบคลุมพื้นที่ตำบลป่าตองในอำเภอกะทู้ จังหวัดภูเก็ต และเป็นเมืองท่องเที่ยวที่สำคัญของจังหวัด เพราะเป็นที่ตั้งของหาดป่าตอง เดิมป่าตองเคยเป็นส่วนหนึ่งของสุขาภิบาลกะทู้ จนกระทั่งใน 8 มีนาคม พ.ศ. 2529 ได้จัดตั้งสุขาภิบาลป่าตองแยกออกจากสุขาภิบาลกะทู้ ต่อมาใน 12 มกราคม พ.ศ. 2537 ได้ยกฐานะขึ้นเป็นเทศบาลตำบลป่าตอง และใน 12 เมษายน พ.ศ. 2545 จึงยกฐานะเป็นเทศบาลเมืองป่าตอง เป็นหนึ่งในสองเทศบาลเมืองของอำเภอกะทู้ ร่วมกับเทศบาลเมืองกะทู้ ปัจจุบันเทศบาลเมืองป่าตองมีประชากร 21,358 คน และเนื่องจากเป็นเมืองท่องเที่ยว จึงมีประชากรแฝงมาก ป่าตองเป็นพื้นที่ที่ได้รับผลกระทบโดยตรงจากคลื่นสึนามิถล่มใน พ.ศ. 2547

เทศบาลเมืองป่าตอง อยู่ห่างจากเทศบาลนครภูเก็ต 16 กิโลเมตร มีชุมชนทั้งหมด 7 ชุมชน และมีพื้นที่ติดกับทะเลอันดามัน ภูมิประเทศมีลักษณะเป็นเทือกเขาทอดตัวรอบอ่าวป่าตองเป็นรูปคล้ายอัฒจันทร์ บริเวณเชิงเขาด้านทิศตะวันออกเป็นที่ราบลุ่มต่ำสภาพทั่วไปและข้อมูลพื้นฐานเทศบาลเมืองป่าตอง (ฉบับย่อ) ในเขตเทศบาลมีคลองทั้งหมด 8 แห่ง มีอ่างเก็บน้ำหนึ่งแห่ง คือ อ่างเก็บน้ำคลองบางต้นข้าว และมีเขตป่าสงวนสองแห่ง ได้แก่ ป่าเทือกเขากมลา ซึ่งปัจจุบันถูกถางบางส่วนเพื่อปลูกยางพารา อีกแห่งคือ ป่าเทือกเขานาคเกิด ซึ่งมีความอุดมสมบูรณมากกว่า นอกจากนี้ ยังมีน้ำตกวังขี้อ้อน ซึ่งเคยเป็นแหล่งน้ำใช้ของประชาชนในอดีตสภาพทั่วไปและข้อมูลพื้นฐานเทศบาลเมืองป่าตอง (ฉบับเต็ม) 

ประชากรส่วนใหญ่ในเขตเทศบาลนับถือศาสนาพุทธ มีวัดเพียงแห่งเดียวคือวัดสุวรรณคีรีวงก์ อาชีพของประชากรส่วนใหญ่เกี่ยวกับการท่องเที่ยว อาทิ ธุรกิจโรงแรม การศึกษา มีโรงเรียนสังกัดสำนักงานเขตพื้นที่การศึกษาภูเก็ต 2 แห่ง ได้แก่ โรงเรียนบ้านกะหลิมและโรงเรียนวัดสุวรรณคีรีวงก์ และมีโรงเรียนสังกัดเทศบาลอีก 2 แห่ง ได้แก่ โรงเรียนเทศบาลเมืองป่าตอง (บ้านไสน้ำเย็น) และโรงเรียนอนุบาลเทศบาลเมืองป่าตอง ด้านการสาธารสุข มีโรงพยาบาลจำนวน 1 แห่ง ได้แก่ โรงพยาบาลป่าตอง มีขนาด 60 เตียง การขนส่งมีถนนในเขตเทศบาล 20 สาย และมีถนนที่เชื่อมต่อกับเทศบาลเมืองกะทู้และเทศบาลนครภูเก็ต ได้แก่ ทางหลวงแผ่นดินหมายเลข 4020 และ 4029

ด้านการท่องเที่ยว นอกจากหาดป่าตองแล้ว ยังมีสถานที่ท่องเที่ยวอื่น ๆ ได้แก่ หาดไตรตรังค์ หาดพาราไดส์ หาดฟรีดอม หาดกะหลิม สวนสาธารณะโลมา และถนนคนเดินซอยบางลา
# มงคล รัตนวิจิตร
ร้อยตรี มงคล รัตนวิจิตร (เกิด; 25 เมษายน พ.ศ. 2440 - เสียชีวิต; ไม่ระบุ) เป็นอดีตรองประธานสภาผู้แทนราษฎรไทย และอดีตสมาชิกสภาผู้แทนราษฎรจังหวัดนครศรีธรรมราช 2 สมัย

 ประวัติ 
มงคล รัตนวิจิตร เกิดเมื่อวันที่ 25 เมษายน พ.ศ. 2440https://www.parliament.go.th/represent_web/represent.pdf ได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476 ซึ่งเป็นการเลือกตั้งครั้งแรกของประเทศไทย ต่อมาได้รับเลือกอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 โดยไม่สังกัดพรรคการเมือง แต่ต่อมาได้เข้ากิจกรรมกับพรรคสหชีพhttps://cuir.car.chula.ac.th/dspace/bitstream/123456789/37102/1/Boontarika_bo_back.pdf ต่อมาย้ายไปร่วมงานกับพรรคประชาชน ในปี พ.ศ. 2490

มงคล รัตนวิจิตร ได้รับเลือกเป็นรองประธานสภาผู้แทนราษฎร ในสภาผู้แทนราษฎรไทย ชุดที่ 4 เมื่อปี พ.ศ. 2489 

มงคล รัตนวิจิตร สมรสกับดวงใจ รัตนวิจิตร บุตรีของขุนพิปูนเปรมประดิษฐ์ (บานเมือง จงจิตร) อดีตกำนันตำบลพิปูนบุคคลสำคัญอำเภอพิปูน

มงคล รัตนวิจิตร เป็นนักการเมืองที่มีความสามารถในการพูด ดังจะเห็นว่านายมงคลเป็นหนึ่งในผู้ร่วมการโต้วาทีครั้งแรกในประเทศไทย เมื่อปี พ.ศ. 2478
# ซ็องจิน
พัค ซ็อง-จิน (เกิด 16 มกราคม พ.ศ. 2536) หรือ ซ็องจิน เป็นนักร้อง มือกีตาร์ และนักแต่งเพลงชาวเกาหลีใต้ เป็นสมาชิกวงดนตรีสัญชาติเกาหลีใต้เดย์ซิกซ์ เปิดตัวอย่างเป็นทางการเมื่อวันที่ 7 กันยายน พ.ศ. 2558

 ประวัติ 	
 ชีวิตก่อนการเป็นเด็กฝึก 	
ซองจินเกิดและเติบโตที่ปูซาน, เกาหลีใต้ เขาชื่นชอบในการร้องเพลงและมีเสียงที่เป็นเอกลักษณ์ เขาจึงได้เข้าแข่งขันในรายการร้องเพลงหลายรายการ หลังจากนั้นเขาจึงได้เข้ามาเป็นเด็กฝึกที่บริษัทเจวายพีเอนเตอร์เทนเมนต์

 ชีวิตการเป็นเด็กฝึก 
เขาได้เข้ารับการฝึกในทุกๆ อย่างเหมือนเด็กฝึกคนอื่นๆ ทั้งการเต้น, การร้อง หรือการแร็ป แต่ซองจินทำได้ไม่ค่อยดีนัก ยกเว้นทักษะการร้อง ทำให้ทีมพัฒนาเทรนนีใหม่ของบริษัทตัดสินใจที่จะสร้างวงอะคูสติกขึ้น ซึ่งเป็นครั้งแรกของบริษัทเจวายพี เพราะพวกเขาไม่อยากเสียนักเรียงเสียงดีและมีเอกลักษณ์อย่างซ็องจินไปhttps://www.hellokpop.com/featured/day6-sungjin-talks-about-journey-as-singer/ หลังจากนั้นก็มีเพื่อนร่วมวงอะคูสติกเพิ่มขึ้นอีก 4 คน ซึ่งก็คือสมาชิกของวงเดย์ซิกซ์ ได้แก่ จุนฮย็อก เจ ย็องเค และว็อนพิล โดยวงที่สร้างขึ้นนี้มีชื่อว่า 5live
	
 2014 : ก่อนการเดบิวต์ 
ซ็องจินได้เข้าร่วมรายการแข่งขัน ระหว่างเด็กฝึกของค่ายเจวายพี และวายจีเอนเตอร์เทนเมนต์ ชื่อว่า WIN: Who is Next?  ซึ่งซ็องจินและสมาชิกทีม 5live เป็นหนึ่งตัวแทนทีมโวคอลของเจวายพี

ในปีเดียวกันการเดบิวต์ของ 5live ที่วางเอาไว้ก็ถูกยกเลิก เนื่องจากบริษัทต้องการเปลี่ยนจากวงอะคูสติกเป็นวงร็อคแทน ทำให้ซ็องจินซึ่งเล่นกาฆอน มาประมาณ 2–3 ปีต้องเปลี่ยนไปเล่นกีตาร์แทน แต่เนื่องจากซ็องจินไม่มีทักษะกีตาร์ทำให้เขาต้องหัดเล่นใหม่ทั้งหมด เขาจึงเคยเล่าว่ามีช่วงเวลาที่ท้อมากจนเกือบจะออกจากบริษัทhttps://www.news1.kr/articles/?3909415
	
 2015 : การเพิ่มสมาชิกและเปิดตัวอย่างเป็นทางการ 
เนื่องจากตำแหน่งในวงยังขาดมือกลองอยู่ บริษัทเจวายพีจึงได้รับสมัครมือกลองใหม่ ซึ่งโดอุน ก็ผ่านการออดิชั่น และเข้ามาเป็นสมาชิกคนสุดท้าย วงจึงเปลี่ยนชื่อเป็น Day6 หลังจากการเข้ามาของโดอุนเพียง 3 เดือน ซ็องจินและสมาชิกอีก 5 คน เปิดตัวในฐานะวงดนตรีวงแรกของบริษัทเจวายพีในวันที่ 7 กันยายน ค.ศ. 2015 โดยซ็องจินมีตำแหน่งเป็นหัวหน้าวงและมือกีต้าร์ 

 2016-ปัจจุบัน 
เมื่อกลางปี 2020 บริษัทเจวายพีได้ออกมาแถลงข่าวผ่านทางเว็บไซต์ทางการของบริษัทว่า "สมาชิกหลายคนของDay6 มีอาการวิตกกังวลทางจิตใจ พวกเข้าได้ข้ารับการตรวจและแพทย์แนะนำให้พักผ่อน ดังนั้นพวกเราจึงต้องยกเลิกตารางงานของวงทั้งหมด เพื่อให้สมาชิกได้รับการพักผ่อน"https://fans.jype.com/BoardView?BoardName=DAY6_Notice&Num=600

ผลงาน
เพลง